CELEX: 62020TN0540
Language: ro
Date: 2020-08-27 00:00:00
Title: Cauza T-540/20: Acțiune introdusă la 27 august 2020 – Jushi Egypt for Fiberglass Industry/Comisia

9.11.2020   
            
            
               RO
            
            
               Jurnalul Oficial al Uniunii Europene
            
            
               C 378/38
            
         
      Acțiune introdusă la 27 august 2020 – Jushi Egypt for Fiberglass Industry/Comisia
      (Cauza T-540/20)
      (2020/C 378/48)
      Limba de procedură: engleza
      
         Părțile
      
      
         Reclamană: Jushi Egypt for Fiberglass Industry SAE (Ain Sukhna, Egipt) (reprezentant: B. Servais și V. Crochet, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  cerere, formulată în temeiul articolului 263 alineatul (4) din TFUE, de anulare, în ceea ce o privește pe reclamantă, a Regulamentului de punere în aplicare (UE) 2020/870 al Comisiei din 24 iunie 2020 de instituire a unei taxe compensatorii definitive și de percepere definitivă a taxei compensatorii provizorii instituite asupra importurilor de produse din fibră de sticlă cu filament continuu originare din Egipt, precum și de percepere a taxei compensatorii definitive instituite asupra importurilor înregistrate de produse din fibră de sticlă cu filament continuu originare din Egipt,
               
            
                  —
               
               
                  obligarea Comisiei şi a oricărui potențial intervenient în susținerea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv întemeiat pe faptul că decizia Comisiei de compensare a contribuțiilor financiare acordate reclamantei de organisme publice chineze încalcă articolul 2 literele (a) şi (b), articolul 3 alineatul (1) litera (a), articolul 4 alineatele (2) şi (3) şi articolul 28 din Regulamentul de bază, precum şi dreptul la apărare al guvernului egiptean.
               
            
                  2.
               
               
                  Al doilea motiv întemeiat pe faptul că decizia Comisiei privind punerea la dispoziția reclamantei a unui teren încalcă dreptul la apărare, articolul 30 din Regulamentul de bază, precum şi articolul 3 alineatul (2), articolul 5 şi articolul 6 litera (d) din Regulamentul de bază.
               
            
                  3.
               
               
                  Al treilea motiv întemeiat pe faptul că decizia Comisiei de compensare a sistemului de reducere a taxelor la import pentru materialele utilizate de Jushi pentru vânzările de produse din fibră de sticlă către clientul său național încalcă articolul 3 alineatul (1) litera (a) punctul (ii), articolul 3 alineatul (2), precum şi articolul 5 din Regulamentul de bază.
               
            
                  4.
               
               
                  Al patrulea motiv întemeiat pe faptul că decizia Comisiei de compensare a tratamentului fiscal al pierderilor de schimb încalcă articolul 3 alineatul (2) şi articolul 4 alineatul (2) litera (c) din Regulamentul de bază.
               
            
                  5.
               
               
                  Al cincilea motiv întemeiat pe faptul că metoda utilizată de Comisie pentru a stabili marjele de subcotare a prețurilor în ceea ce privește reclamanta încalcă articolul 1 alineatul (1), articolul 2 litera (d), precum şi articolul 8 alineatele (1), (2) şi (5) din Regulamentul de bază.